CELEX: C2006/060/43
Language: et
Date: 2006-03-11 00:00:00
Title: Kohtuasi C-458/05: Eelotsusetaotlus, mille esitas Oberster Gerichtshof  16. novembri 2005.  aasta määrusega kohtuasjas Mohamed Jouini, Okay Gönen, Hasan Bajric, Gerald Huber, Manfred Ortner, Sükran Karacatepe, Franz Mühlberger, Nakil Bakii, Hannes Kranzler, Jürgen Mörth, Anton Schneeberger, Dietmar Susteric, Sascha Wörnhör, Aynur Savci, Elena Peter, Egon Schmöger, Mehmet Yaman, Dejan Preradovic, Andreas Mitter, Wolfgang Sorger, Franz Schachenhofer, Herbert Weiss, Harald Kaineder, Ognen Stajkovski ja Jovica Vidovic  versus  PPS Princess Personal Service GmbH

11.3.2006   
            
            
               ET
            
            
               Euroopa Liidu Teataja
            
            
               C 60/22
            
         Eelotsusetaotlus, mille esitas Oberster Gerichtshof 16. novembri 2005. aasta määrusega kohtuasjas Mohamed Jouini, Okay Gönen, Hasan Bajric, Gerald Huber, Manfred Ortner, Sükran Karacatepe, Franz Mühlberger, Nakil Bakii, Hannes Kranzler, Jürgen Mörth, Anton Schneeberger, Dietmar Susteric, Sascha Wörnhör, Aynur Savci, Elena Peter, Egon Schmöger, Mehmet Yaman, Dejan Preradovic, Andreas Mitter, Wolfgang Sorger, Franz Schachenhofer, Herbert Weiss, Harald Kaineder, Ognen Stajkovski ja Jovica Vidovic versus PPS Princess Personal Service GmbH
   (Kohtuasi C-458/05)
   (2006/C 60/43)
   Kohtumenetluse keel: saksa
   Euroopa Ühenduste Kohus on saanud Oberster Gerichtshof'i 16. novembri 2005. aasta määrusega kohtuasjas Mohamed Jouini jt v. PPS Princess Personal Service GmbH esitatud eelotsusetaotluse, mis saabus kohtukantseleisse 29. detsembril 2005.
   Oberste Gerichtshof küsib Euroopa Kohtult eelotsust järgmises küsimuses:
   Kas tegemist on ettevõtja või selle osa üleminekuga nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (1) artikli 1 tähenduses, kui kahe tööjõudu rentiva ettevõtja koostöö raames, kusjuures esimesel tööjõudu rentival ettevõtjal puudub kindlaksmääratud organisatsiooniline struktuur, lähevad büroojuht, kliendinõustaja ja tegevjuht esimesest tööjõudu rentivast ettevõttest üle teise tööjõudu rentivasse ettevõttesse ja teevad samaväärset tööd ning samuti lähevad koos nendega kahe ettevõtja koostöö raames üle kas osaliselt või täielikult umbes kolmandik renditud tööjõust ja vastavad kliendid (erinevate mahtudega lepingud 3–50 renditud töövõtjat)?
   
      (1)  EÜT L 82, lk 16.